**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ**



ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ

**ΔΙΟΙΚΗΣΗ**

ΓΡΑΦΕΙΟ ΤΥΠΟΥ

Αθήνα, 01.07.2021

**ΔΕΛΤΙΟ ΤΥΠΟΥ**

**Ηλεκτρονικές υπηρεσίες και ραντεβού για την εξυπηρέτηση των πολιτών από τον ΟΑΕΔ**

Η Διοίκηση του ΟΑΕΔ ενημερώνει τους πολίτες και τις επιχειρήσεις ότι η εξυπηρέτηση του κοινού στα 117 Κέντρα Προώθησης Απασχόλησης (ΚΠΑ2) του Οργανισμού γίνεται κατά προτίμηση με ραντεβού και μόνο για τις υπηρεσίες που δεν παρέχονται αποκλειστικά ηλεκτρονικά. Υπενθυμίζεται ότι η συντριπτική πλειοψηφία των υπηρεσιών παρέχονται αποκλειστικά ηλεκτρονικά, είτε μέσω [www.gov.gr](http://www.gov.gr/) με κωδικούς TAXISnet είτε μέσω [www.oaed.gr/e-yperesies](http://www.oaed.gr/e-yperesies) με κωδικούς TAXISnet ή ΟΑΕΔ, ενώ μέσω της πλατφόρμας [myoaedlive.gov.gr](http://www.myoaedlive.gov.gr/) προγραμματίζονται ραντεβού για υπηρεσίες μέσω τηλεδιάσκεψης.

Όσοι πολίτες επιθυμούν να εξυπηρετηθούν για υπηρεσίες που δεν παρέχονται αποκλειστικά ηλεκτρονικά, θα πρέπει να υποβάλλουν αίτημα για ραντεβού στην διεύθυνση [www.oaed.gr/menoumespiti](http://www.oaed.gr/menoumespiti), επιλέγοντας το αρμόδιο ΚΠΑ2. Μετά την υποβολή αιτήματος για ραντεβού, οι πολίτες λαμβάνουν μήνυμα ηλεκτρονικής αλληλογραφίας (email) ή τηλεφωνική κλήση και καλούνται για προσέλευση σε συγκεκριμένη ημέρα και ώρα. Για υπηρεσίες που δεν παρέχονται ηλεκτρονικά, υπάρχει παράλληλη δυνατότητα υποβολής αιτημάτων και δικαιολογητικών μέσω ηλεκτρονικού ταχυδρομείου (email) εφόσον έχει τηρηθεί η διαδικασία πιστοποίησης μέσω gov.gr ή έχει επισυναφθεί Υπεύθυνη Δήλωση με θεωρημένο το γνήσιο της Υπογραφής.

Όσοι πολίτες προσέρχονται στα ΚΠΑ2 για υπηρεσίες που δεν παρέχονται αποκλειστικά ηλεκτρονικά, θα εξυπηρετούνται με σειρά προτεραιότητας και αυστηρή τήρηση των οδηγιών για την ελάχιστη απόσταση 1,5 μέτρου μεταξύ των υπαλλήλων και των πολιτών και της αναλογίας ενός ατόμου ανά 16 τ.μ. και με υποχρεωτική χρήση μάσκας ακόμα και σε εξωτερικό χώρο, εφόσον δεν τηρούνται οι απαιτούμενες αποστάσεις.

**Για τον Οδηγό Ηλεκτρονικών Υπηρεσιών του ΟΑΕΔ:** [https://www.oaed.gr/e-services](%20https%3A//www.oaed.gr/e-services)

**Για να επικοινωνήσετε με τον ΟΑΕΔ:** <https://www.oaed.gr/menoumespiti>

**Για να βρείτε το ΚΠΑ2 που ανήκετε:** <https://www.oaed.gr/poy-aniko>

**Για να βρείτε τα email των ΚΠΑ2:** <https://www.oaed.gr/epikoinonia/mail>

**Για πληροφορίες:** [www.oaed.gr](http://www.oaed.gr/) & 11320 (αστική χρονοχρέωση, Δευ.-Παρ., 8:30-14:30)

**Υπηρεσίες που παρέχονται αποκλειστικά ηλεκτρονικά**

**Φυσικά Πρόσωπα**

1. Εγγραφή στις ηλεκτρονικές υπηρεσίες του ΟΑΕΔ
2. Έκδοση Δελτίου Ανεργίας
3. Ανανέωση Δελτίου Ανεργίας
4. Αίτηση για Τακτική Επιδότηση Ανεργίας
5. Αίτηση για Επίδομα μακροχρονίως ανέργων
6. Υποβολή Βιογραφικού Σημειώματος
7. Αίτηση για Βοήθημα ανεργίας αυτοτελώς και ανεξαρτήτως απασχολουμένων
8. Καταγραφή υποχρεωτικής δήλωσης παρουσίας
9. Αίτηση για Ειδικό εποχικό βοήθημα
10. Αίτηση για Ειδικό βοήθημα μετά τη λήξη της επιδότησης ανεργίας
11. Αίτηση για Ειδικό βοήθημα μετά από 3μηνη παραμονή στο Μητρώο
12. Αίτηση για Ειδικό βοήθημα σε όσους εξέτισαν ποινή στερητική της ελευθερίας
13. Αίτηση για Ειδικό βοήθημα λόγω επίσχεσης εργασίας
14. Αίτηση για Ειδική παροχή προστασίας μητρότητας
15. Αίτηση για Συμπληρωματική παροχή μητρότητας
16. Αναζήτηση θέσης εργασίας σε εσωτερικό & εξωτερικό (Δίκτυο EURES)
17. Αίτηση για τα προγράμματα κοινωνικής πολιτικής (Κοινωνικός Τουρισμός, Παιδικές Κατασκηνώσεις, Αγορά Βιβλίων, Επιταγές Θεάματος) & υποβολή ένστασης
18. Αίτηση σε Ειδικά Προγράμματα Νέων Θέσεων Εργασίας & υποβολή ένστασης
19. Αίτηση σε Προγράμματα Αυταπασχόλησης (ΝΕΕ)
20. Αίτηση σε Προγράμματα Κοινωφελούς Χαρακτήρα & υποβολή ένστασης
21. Αίτηση συμμετοχής σε προγράμματα επαγγελματικής κατάρτισης
22. Βεβαίωση χρόνου Ανεργίας
23. Βεβαίωση ανεργίας για την παροχή ιατροφαρμακευτικής περίθαλψης σε ανέργους
24. Βεβαίωση λήψης Τακτικής Επιδότησης Ανεργίας (από το 2009 και μετά)
25. Βεβαίωση εξατομικευμένης προσέγγισης
26. Βεβαίωση προαιρετικής ασφάλισης μακροχρόνια ανέργων για θεμελίωση συνταξιοδοτικού δικαιώματος λόγω γήρατος
27. Βεβαίωση αυτασφάλισης
28. Αίτηση υπαγωγής στη ρύθμιση οφειλών δικαιούχων στους οικισμούς του τ.ΟΕΚ
29. Αίτηση υπαγωγής στη ρύθμιση αποπληρωμής οφειλών δανειοληπτών που χορηγήθηκαν από ίδια κεφάλαια του τ.ΟΕΚ
30. Βεβαίωση ποσού επιδοτήσεων
31. Βεβαίωση συμμετοχής σε δράσεις συμβουλευτικών υπηρεσιών
32. Αίτηση εισαγωγής σε ΕΠΑΣ Μαθητείας ΟΑΕΔ (μαθητές)
33. Αίτηση εισαγωγής σε ΙΕΚ ΟΑΕΔ (σπουδαστές)
34. Αίτηση για τους Βρεφονηπιακούς Σταθμούς & υποβολή ένστασης
35. Αίτηση έκτακτου εκπαιδευτικού προσωπικού στις ΕΠΑΣ Μαθητείας ΟΑΕΔ
36. Αίτηση ωρομισθίων εκπαιδευτών σε ΙΕΚ ΟΑΕΔ
37. Αίτηση για πρόσληψη με συμβάσεις εργασίας ορισμένου χρόνου στους Βρεφονηπιακούς Σταθμούς ΟΑΕΔ

**Εργοδότες/Επιχειρήσεις**

1. Εγγραφή στις ηλεκτρονικές υπηρεσίες του ΟΑΕΔ με χρήση κωδικών TAXISnet (εκτός ατομικής επιχείρησης ήδη εγγεγραμμένων φυσικών προσώπων και υποκαταστημάτων επιχειρήσεων οποιασδήποτε νομικής μορφής)
2. Αίτηση σε Πρόγραμμα Νέων Θέσεων Εργασίας (ΝΘΕ)
3. Υποβολή Αγγελίας Θέσεων Εργασίας
4. Υποβολή Αγγελίας Θέσεων Μαθητείας
5. Αναζήτηση βιογραφικών αναζητούντων εργασία
6. Υποβολή ενστάσεων σε συγχρηματοδοτούμενα προγράμματα ΝΘΕ – ΝΕΕ
7. Υποβολή αιτήσεων για καταβολή επιχορήγησης σε συγχρηματοδοτούμενα προγράμματα ΝΘΕ – ΝΕΕ
8. Αίτηση συμμετοχής παρόχων για τα προγράμματα κοινωνικής πολιτικής (Κοινωνικός Τουρισμός, Παιδικές Κατασκηνώσεις, Αγορά Βιβλίων, Επιταγές Θεάματος) & υποβολή ένστασης
9. Αναζήτηση προσωπικού μέσω του Δικτύου EURES
10. Συμμετοχή σε Προγράμματα Κατάρτισης ΛΑΕΚ